钦定古今图书集成/方舆汇编/职方典/第1436卷 > 《苍梧即事》陈执中
## 钦定古今图书集成/方舆汇编/职方典/第1436卷 > 《苍梧即事》陈执中

“莫道南方景物疏，为君聊且话苍梧。地倾两面城池
壮，江迸三流气色纡。山蓄火光因政出，石藏牛影为
山呼。官厅传出唐丞相，民颂思从汉大夫。”龙母庙灵
神鬼集，鳄鱼池近介鳞趋。朝堂望断悲岐路，冰井窥
频爽发肤。鲙美不堪全用鲤，果珍何忍命为奴！云归
上国名终远，郡带诸番势未孤。铜鼓声浮翻霹雳，桄
“榔树静露珍珠。溪平花槛绕桃李，疆压莺哥画鹧鸪。
三足告灾文上载，独峰为盛事元无。封疆自觉随时
广，饮食从分过岭殊。行伍戢威遵下武，儿童知学乐
从儒。风轻别墅来渔唱，人到闲房恋酒炉。服尚光华几两蜀，市相贸易赖全吴。营希贤帅偏栽柳，扇慕良
规各制蒲。春耸门阑多列戟，雪从弦”管舞双胡。只因
谈笑评风俗，僭用风谣和裤襦。万里无媒休促蹶，十
年从宦弄斯须。却忧别后牵吟思，欲写幽奇入画图。